### Č. sp.: ŽP 2015/01436-9-MK Bardejov k spisu č.: ŽP 2014/05871 06.02.2015

###

R o z h o d n u t i e

## Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 ods.1 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti **Základnej školy Bartolomeja Krpelca, ul. T. Ševčenku 3, 085 55 Bardejov,** zo dňa 09.12.2014, v súlade s § 46 zákona č. 71/1967 Zb. o správnom konaní v znení neskorších predpisov, vydáva

## ***s ú h l a s***

podľa § 47 ods. 3 zákona ochrane prírody, žiadateľovi na **výrub 62 ks drevín a 3 m2 krovitého porastu** rastúcich v katastrálnom území Bardejov, s obvodmi kmeňa meranými vo výške 130 cm nad zemou a to:

- na pozemku parcelné číslo **CKN 1504/1**, druh pozemku: zastavané plochy a nádvoria: **2 ks lipa malolistá** (Tilia cordata Mill.) s obvodmi kmeňov 90 a 105 cm, **1 ks javor mliečny** (Acer platanoides L.) s obvodom kmeňa 150 cm, **1 ks sumach pálkový** (Rhus typhina L.) s obvodom kmeňa 65 cm, meraným pod miestom rozkonárenia (vo výške 0,0 m nad zemou), **16 ks smrek obyčajný** (Picea abies) s obvodmi kmeňov 90, 45, 65, 55, 60, 85, 96, 85, 45, 51, 145, 45, 56, 55, 65 a 105 cm, **7 ks tuja západná** (Thuja occidentalis L.) s obvodmi kmeňov 70, 70, 70 a 65 cm meranými vo výške 130 cm nad zemou a 90, 150 a 100 cm meranými pod miestom rozkonárenia (vo výške 0,0 m nad zemou), **1 ks borovica lesná** (Pinus sylvestris L) s obvodom kmeňa 100 cm, **2 ks** **breza previsnutá** (Betula pendula Roth) s obvodmi kmeňov 84 a 95 cm, **1 ks javor horský** (Acer pseudoplatanus L.) s obvodom kmeňa 96 cm, **1 ks orech** (Juglans L.) s obvodom kmeňa 230 cm, **1 ks borovica čierna** (Pinus nigra) s obvodom kmeňa 75 cm, **2 ks smrek pichľavý** (Picea pungens) s obvodmi kmeňov 106 a 45 cm a 1 ks **zemolez obyčajný** (Lonicera **xylosteum) s výmerou 3 m2 krovitého porastu,**

- na pozemku parcelné číslo **CKN 1501/1**, druh pozemku: zastavané plochy a nádvoria: **2 ks jabloň** (malus Mill.) s obvodmi keňov 64 a 85 cm, **4 ks vŕba rakytová** (Salix caprea L.) s obvodmi kmeňov 84, 80, 66 a 77 cm, **1 ks borovica čierna** (Pinus nigra) s obvodom kmeňa 85 cm, **4 ks slivka** (Prunus L.) s obvodmi kmeňov 55, 55, 65 a 75 cm, **1 ks orech** (Juglans L.) s obvodom kmeňa 240 cm, **8 ks lipa malolistá** (Tilia cordata Mill.) s obvodmi kmeňov 75, 78, 66, 180, 65, 65, 75, a 85 cm, **2 ks jaseň štíhly** (Fraxinus excelsior L.) s obvodmi kmeňov 45 a 40 cm, **1 ks smrekovec opadavý** (Larix decidua Mill.) s obvodom kmeňa 56 cm, 1 **ks** **breza previsnutá** (Betula pendula Roth) s obvodom kmeňa 64 cm, **1 ks smrek pichľavý** (Picea pungens) s obvodom kmeňa 75 cm, **1 ks smrek obyčajný** (Picea abies) s obvodom kmeňa 45 cm a **1 ks čerešňa** (Cerasus Mill.) s obvodom kmeňa 215 cm,

 - v súlade s projektom „Štúdia záhradno – architektonických úprav školského dvora ZŠ Bartolomeja Krpelca“.

Žiadateľ doložil súhlas vlastníka nehnuteľnosti, na ktorých dreviny požadované na výrub rastú.

# A./

V súlade s § 82 ods. 12) zákona o ochrane prírody, určuje orgán ochrany prírody bližšie podmienky vykonania výrubu, zabezpečujúce ochranu prírody a krajiny:

1) výrub drevín je žiadateľ povinný uskutočniť v období vegetačného pokoja (od 1. októbra do 31. marca),

2) výrub drevín žiadateľ uskutoční po nadobudnutí právoplatnosti tohto rozhodnutia, v termíne do 31. marca 2016,

3) žiadateľ zabezpečí, aby pri výrube nedošlo k ohrozeniu zdravia alebo životov ľudí, k poškodeniu majetku fyzických osôb alebo právnických osôb,

4) žiadateľ zabezpečí, aby nedošlo k poškodeniu drevín, ktoré nie sú určené na výrub,

5) žiadateľ odstráni aj pne po výrube vrátane povrchových častí koreňových systémov a plochy upraví identicky s okolím,

6) vyrúbanú drevnú hmotu žiadateľ vhodným spôsobom odstráni a okolitý terén vyčistí od zvyškov po výrube,

7) za prípadné škody na majetku fyzických osôb alebo právnických osôb, spôsobených pri výrube dreviny, zodpovedá žiadateľ podľa osobitných predpisov.

B./

V súlade s § 48 ods. 1 zákona o ochrane prírody je žiadateľovi uložené uskutočniť náhradnú výsadbu za týchto podmienok:

# vysadiť 282 ks drevín, na pozemok s parcelným číslom CKN 1504/1, druh pozemku: zastavané plochy a nádvoria, v súlade s projektovou dokumentáciou „Štúdia záhradno – architektonických úprav školského dvora ZŠ Bartolomeja Krpelca“ 12/2014, druh:

# - 4 ks borovica lesná (Pinus silvestris „Compacta“), 1 ks borovica lesná (Pinus silvestris „Fastigiata“), 17 ks tis červený (Taxus bacdata „Repanders“), 13 ks borievka šupinatá (Juniperus squamata „Green Carpet“) a 7 ks borievka rozprestretá (Huniperus horizontalis),

 **- 20 ks brečtan popínavý** (Hedera helix „Goldheart“), **23 ks brečtan popínavý** (Hederix helix „Green Ripple“), **23 ks bršlen Fortuneho** (Euonymus frtunei „Silver Queen“), **40 ks bršlen Fortuneho** (Euonymus frtunei „Emeraln d Gold“), **20 ks bršlen Fortuneho** (Euonymus frtunei „Gaiety“), **2 ks budleja Dávidova** (Budlea davidii „Alba“), **5 ks dráč Júliin** (Berberius julianae), **5 ks hlohiňa šarlátová** (Pyracantha coccinea „Compacta“), **5 ks hortenzia metlinatá** (Hydragen paniculata „Limelight“), **1 ks ibištek sýsky** (Hibiscus syriacus), **1 ks javor dlanitolistý** (Acer palmatum „Atropurpurea“), **2 ks kalina pražská** (Viburnum pragense), **9 ks nátržník krovitý** (Potentilla fruticosa „Klondike“), **2 ks rododenron hybridný** (Rhododendron „Catawbiense Grandiforum“), **36 ks skalník Dammerov** (Cotoneaster dammeri radicans), **7 ks svib výbežkatý** (Cornus stolonifera „Kelsey s Dwarf“), **9 ks tavoľník bumaldový** (Spirea bumalda „Atrorosea“), **25 ks tavoľník japonský** (Spiera japonica „Little Princess“), **4 ks trojpuk nežný** (Deutzia gracilis „Nikko“),

# 2) výsadbu žiadateľ uskutoční vo vegetačnom období (od 1. apríla do 30. septembra) na vlastné náklady, v termíne do 30. septembra 2016 po vykonaní výrubu drevín,

4) žiadateľ zabezpečí starostlivosť o náhradnú výsadbu po dobu 2 rokov odo dňa jej uskutočnenia; v prípade vyhynutia alebo poškodenia náhradnej výsadby vykoná žiadateľ dosadbu,

**5) žiadateľ doručí na MsÚ Bardejov, odd. ŽP doklad o vykonaní náhradnej výsadby, resp. dosadby.**

# Z dôvodov uvedených v § 89 zákona o ochrane prírody a krajiny môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

 Písomnou žiadosťou zo dňa 09.12.2014, požiadala Základná škola Bartolomeja Krpelca, T. Ševčenku 3, 085 55 Bardejov, o vydanie súhlasu na výrub 63 ks drevín rastúcich na pozemkoch parcely CKN číslo 1501/1 a 1504/1, druh pozemku: zastavané plochy a nádvoria, v kat. území Bardejov. Žiadosť je podaná podľa § 47 ods. 3 zákona NR SR č. 543/2002 Z.z. o ochrane prírody a krajiny v znení neskorších predpisov.

Mesto Bardejov, podľa § 82 ods. 7 zákona č. 543/2002 Z.z. o ochrane prírody a krajiny v znení neskorších predpisov, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov od 09.12.2014. V príslušnej lehote od zverejnenia informácie bolo 16.12.2014 doručené Mestu Bardejov písomné potvrdenie záujmu byť účastníkom v začatom správnom konaní od Lesoochranárskeho zoskupenia VLK, 082 13 Tulčík 310 a  elektronické potvrdenie od Občianskeho združenia Nádej pre Sad Janka Kráľa, Švabinského 20, 851 01 Bratislava.

 Orgán ochrany prírody listom č. ŽP 2014/05871-4-MK zo dňa 16.01.2015 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávania spojené s miestnou obhliadkou v predmetnej veci. Ústne pojednávanie sa uskutočnilo 29.01.2015, počas ktorého bolo zistené, že dreviny požadované na výrub, rastú v zastavanom území obce. K žiadosti bola doložená projektová dokumentácia „Štúdia záhradno – architektonických úprav školského dvora ZŠ Bartolomeja Krpelca“ spracovaná krajinným architektom Dr. Ing. Petrom Demčkom, 12/2014, ktorý ho prezentoval spolu s riaditeľom základnej školy.

V súlade so žiadosťou bola vykonaná obhliadka drevín a orgán ochrany prírody na základe vyhlášky MŽP SR č. 24/2003 Z.z. vypočítal spoločenskú hodnotu drevín určených na výrub, ktorá je 38 318,04 €. Výpočet s dôvodom výrubu jednotlivých drevín je prílohou tohto zápisu.

Z celkového počtu (v zmysle projektovej dokumentácie) 70 ks drevín z toho:

- na 8 ks nie je potrebný súhlas na výrub dreviny v zmysle zákona o ochrane prírody a vykonávacej vyhlášky č. 24/2003 v znení neskorších predpisov, obvod kmeňa do 40 cm, z toho jedna drevina je invázna.

- 29 ks drevín má nepriaznivý vplyv v dôsledku nadmierného tienenia a bránenia prenikaniu svetla a tepla s následkom zníženia hygienických podmienok v triedach a učebniach. Ide o dreviny, ktoré sú situované z južnej strany školských objektov.

- 13 ks drevín rastie v ochrannom pásme elektrického vedenia a na ktorých boli vykonané správcom sietí radikálne rezy na kostrových častiach drevín.

- Ostatné dreviny sú napadnuté hnilobou alebo hubami, alebo ide o náletové dreviny (slivky) alebo rastú v hustom zápojí a nemajú dostatok priestoru pre svoj vývoj.

V súlade s projektom „Štúdia záhradno – achitektonických úprav školského dvora ZŠ Bartolomeja Krpelca“ bude vykonaná náhradná výsadba v počte 282 ks drevín, z toho: 42 ks ihličnanov, 240 ks listnatých a stálezelených drevín, podľa výrokovej časti B tohto rozhodnutia a 316 ks trvaliek a tráv (PD: plán výsadby časť A- 360 ks drevín a bylín, z toho: 14 ks ihličnanov, 130 ks listnatých a stálezelených drevín a 216 trvaliek a tráv a plán výsadby časť B - 239 ks drevín a bylín, z toho: 28 ks ihličnanov, 110 ks listnatých a stálezelených drevín a 101 trvaliek a tráv).

 Za Občianske združenie Nádej pre sad Janka Kráľa, Godrova 3/b, 811 06 Bratislava sa nedostavil zástupca. Zástupca Lesoochranárskeho zoskupenia VLK sa písomne ospravedlnil z neúčasti na konaní a zároveň požiadal o zaslanie zápisnice z ústneho pojednávania a stanovenie novej lehoty na vyjadrenie. Dňa 30.01.2015 Občianskemu združeniu Nádej pre sad Janka Kráľa a Lesoochranárskemu zoskupeniu VLK boli zaslané požadované doklady spolu so zápisnicou a stanovená päťdňová lehota na vyjadrenie. Dňa 06.02.2015 bolo doručené vyjadrenie od Lesoochranárskeho zoskupenia VLK v ktorom po zvážení všetkých dostupných informácii a individuálnej obhliadke predmetného výrubu sa nebudú vyjadrovať. Súčasne poukázali na prípravok herbicíd Roundup, ktorý sa má aplikovať podľa sprievodnej správy v bode 6, týkajúcej sa prípravy záhonov. Napriek tomu, že vydanie súhlasu na aplikáciu chemických látok nie je predmetom tohto konania, dávajú do pozornosti žiadateľa a správnemu orgánu informáciu o nebezpečných a negatívnych účinkoch tejto chemickej látky, obzvlášť ak sa aplikácia tohto pesticídu, týka životného prostredia detí. Správny orgán spolu s týmto rozhodnutím zašle žiadateľovi kópiu štúdie o tomto prípravku doručeného od Lesoochranárskeho zoskupenia VLK. Od Občianskemu združeniu Nádej pre sad Janka Kráľa v stanovenej lehote nebolo doručené správnemu orgánu vyjadrenie.

Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov.

Voči súhlasu s výrubom predmetných drevín a krovín nepodal zásadné námietky nikto z účastníkov tohto konania.

Na základe vyššie uvedeného orgán ochrany prírody rozhodol o povolení výrubu tak ako je uvedené vo výrokovej časti tohto rozhodnutia. Zároveň žiadateľovi podľa ustanovení § 48 ods. 1 zákona uložil náhradnú výsadbu a následnú starostlivosť o vysadené dreviny, ako aj podmienky vykonania činnosti podľa § 82 ods. 12 citovaného zákona.

**P o u č e n i e**

Proti tomuto rozhodnutiu možno podať odvolanie, podľa § 53 a nasl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

 MUDr. Boris Hanuščak

 primátor mesta

Rozhodnutie sa doručuje

* **Základná škola Bartolomeja Krpelca, T. Ševčenku 3, 085 55 Bardejov**
* **Mesto Bardejov, Radničné námestie 16, 085 01 Bardejov**
* **Dr. Ing. Peter Demčko, Gorlická 9, 085 01 Bardejov**
* **Lesoochranárske zoskupenie VLK, 082 13 Tulčík 310**
* **Občianske združenie Nádej pre Sad Janka Kráľa, Godrova 3/b, 811 06 Bratislava**

Na vedomie:

1. SIŽP - inšpektorát ochrany prírody, Rumanova 14, 040 01 Košice
2. Okresný úrad v Bardejove, Odbor starostlivosti o životné prostredie, Dlhý rad 16, 085 01 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk